
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2374 


ΑΠΟΦΑΣΕΙΣ 

Αριθμ. 7519/05.06.201 8 

Έγκριση Κανονισμού Μεταπτυχιακών Σπουδών 
του Διιδρυματικού Προγράμματος Μεταπτυ¬ 
χιακών στην Οθωμανική Ιστορία, του Τμήμα¬ 
τος Ιστορίας και Αρχαιολογίας του Πανεπιστη¬ 
μίου Κρήτης και του Ινστιτούτου Μεσογειακών 
Σπουδών του Ιδρύματος Τεχνολογίας και Έρευ¬ 
νας σύμφωνα με το ν. 4485/2017 (ΦΕΚ114 Α'). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 

Έχοντας υπόψη: 

1. Τις διατάξεις του π.δ. 296/1973 (ΦΕΚ 239 τ.Α'/1973) 
περί καθορισμού του τίτλου και της έδρας του εν Κρήτη 
ιδρυθέντος Πανεπιστημίου, του ν. δ. 114/1974 (ΦΕΚ 310 
τ.Α'/1974) περί τροποποιήσεως και συμπληρώσεως του 
ν. δ. 87/1973 (ΦΕΚ 159τ.Α'/73) «περί ιδρύσεως Πανεπι¬ 
στημίων εις Θράκην και εις Κρήτην» και επεκτάσεως δια¬ 
τάξεων τινών αυτού εις άπαντα τα ΑΕΙ..., του ν. 259/1976 
(ΦΕΚ 25 τ.Α'/76) περί τροποποιήσεως και συμπληρώσε¬ 
ως των περί Πανεπιστημίων Θράκης και Κρήτης κειμέ¬ 
νων διατάξεων, τις διατάξεις του π.δ. 103/1983, (ΦΕΚ 48/ 
15.04.1983, τ.Α') - Αυτοδύναμη λειτουργία του Πανεπι¬ 
στημίου Κρήτης..., καθώς και της λοιπής νομοθεσίας περί 
Πανεπιστημίου Κρήτης. 

2. Το αριθμ. π.δ. 96/2013 (ΦΕΚ 133/τ.Α'/05.06.2013) για 
την «Κατάργηση - συγχώνευση τμημάτων -Μετονομασία 
Σχολής στο Πανεπιστήμιο Κρήτης», όπως τροποποιή¬ 
θηκε και ισχύει με το αριθμ. π.δ. 128/2013 (ΦΕΚ 195/ 
τ.Α'/17.09.2013), και τις εκδοθείσες μετ' αυτού Διαπιστω- 
τικές Πράξεις του Πρύτανη, αριθμ. 10.953/31.07.2013, 
10.954/31.07.2013 και 10.955/31.07.2013 (Φ.Ε.Κ 1959/τ.Β7 
12.08.2013). Το ν. 4452/2017 (ΦΕΚ 17/τ.Α'/15.02.2017) 
«Ρύθμιση θεμάτων του Κρατικού Πιστοποιητικού Γλωσ¬ 
σομάθειας, της Εθνικής Βιβλιοθήκης της Ελλάδας και άλ¬ 
λες διατάξεις», άρθρο 27 «Ίδρυση Πολυτεχνικής Σχολής 
στο Πανεπιστήμιο Ιωαννίνων - Μετονομασία Σχολής στο 
Πανεπιστήμιο Κρήτης», παράγραφος 4. 

3. Το ΦΕΚτ.ΥΟΔΔ 82/18-02-2016 και την αριθμ. 31460/ 
Ζ1/23-02-2016 (ΑΔΑ: ΨΡΙ24653ΠΣ-Υ1Κ) διαπιστωτική 
πράξη της Αναπληρώτριας Υπουργού Παιδείας, Έρευνας 
και Θρησκευμάτων όπου διαπιστώνεται ότι ο Καθηγητής 
Οδυσσέας-Ιωάννης Ζώρας, του Τμήματος Ιατρικής της 


Σχολής Επιστημών Υγείας του Π.Κ., έχει εκλεγεί Πρύτα¬ 
νης του Πανεπιστημίου Κρήτης με πλήρη θητεία, από 
23/02/2016. 

4. Την αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δια- 
τάξεωντου Νόμου 4485/2017 (ΦΕΚ 114/τ.Α 704-08-2017) 
για το ακαδημαϊκό έτος 2017-2018 όπως ισχύει. 

5. Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

δ.Τις διατάξειςτου άρθρου 13 «Σύγκλητος» παρ. 2, εδ. 
ιε, ιζ, ιη,του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114 Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξειςτου άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», τις διατάξεις των άρθρ. 32 «Ίδρυση Π.Μ.Σ.» έως και 
άρθρ. 37 «Πόροι χρηματοδότηση Π.Μ.Σ.» και άρθρ. 43 
«Διατμηματικά ή διιδρυματικά Π.Μ.Σ. Διδακτορικές 
διατριβές με συνεπίβλεψη» ΚΕΦ. ΣΤ' του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος καιΤρίτος Κύκλος Σπου¬ 
δών» του ως άνω νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114 Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (ΦΕΚ Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189 τ.Α'/ 
02-08-2005) «Διασφάλιση της ποιότητας στην ανώτα¬ 
τη εκπαίδευση. Σύστημα μεταφοράς και συσσώρευσης 
πιστωτικών μονάδων-Παράρτημα διπλώματος», και 

ιδίως του άρθρου 13, του οποίου η παρ. 3 προστέθηκε 
με το άρθρο 13 παρ. 3 του ν. 3577/2007 (ΦΕΚ τ.Α' 130) 
και αντικαταστάθηκε με την παρ. 2 του άρθρου 28 του 
ν. 3794/2009 (ΦΕΚ τ.Α' 156/04-09-2009), του άρθρου 14 
και του άρθρου 15 καθώς και την εκδοθείσα αριθμ. 
Φ5/89656/Β3/2007 υπουργική απόφαση «Εφαρμογή 
του Συστήματος Συσσώρευσης Πιστωτικών Μονάδων» 
(ΦΕΚ τ.ΒΊ 466/13-08-2007). 

12. Τις διατάξεις του άρθρου 2 του ν. 3861/2010 
(ΦΕΚτ.Α' 112/13-07-2010) «Ενίσχυση της διαφάνειας με 
την υποχρεωτική ανάρτηση νόμων και πράξεων των κυ¬ 
βερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατά¬ 
ξεις», όπως αντικαταστάθηκε, συμπληρώθηκε, τροπο¬ 
ποιήθηκε και ισχύουν μετις διατάξεις του άρθρου 23 του 
ν. 4210/2013 (ΦΕΚτ.Α'254/21-11 -2013),του άρθρου 197 
του ν. 4281/2014 (ΦΕΚτ.Α' 160/8-8-2014), του άρθρου 31 
του π.δ. 28/2015 (ΦΕΚ 34 Α723-3-2015) περί "κωδικο¬ 
ποίησης διατάξεων για την πρόσβαση σε δημόσια έγ¬ 
γραφα και στοιχεία, του άρθρου 375 του ν. 4412/2016 
(ΦΕΚ τ.ΑΊ 47/08-08-2016 καθώς και την εκδοθείσα υπ' 
αριθ. ΥΠΟΙΚ Δ6 1127865/ΕΞ2010/30-09-2010 απόφαση. 

13. Την αριθμ. 216772/Ζ1 (ΦΕΚ4334/Β712-12-2017) 
Υπουργική απόφαση που αφορά τον «Τρόπο κατάρτισης 
του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχι¬ 
ακών Σπουδών» και τις εγκυκλίους εφαρμογής αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/17 (Α' 114) για θέματα μεταπτυχιακών σπουδών 
και εκπόνησης διδακτορικών διατριβών-λοιπά θέματα 
ΑΔΑ: ΨΙΜΖ4653ΠΣ-0Ρ2 και ιδίως το εδ. 3, αριθμ. 164530/ 
Ζ1/03-10-2017 «Άμεσες ενέργειες και χρονοδιάγραμ¬ 
μα όσον αφορά τη λειτουργία των Ειδικών Λογαρια¬ 
σμών Κονδυλίων Έρευνας (Ε.Λ.Κ.Ε.) των Α.Ε.Ι. μετά τη 
δημοσίευση του ν. 4485/17 (ΑΊ14), αριθμ. 203446/Ζ1/ 
22-11-2017 «Διευκρινίσεις σχετικά με την εφαρμο¬ 
γή διατάξεων του ν. 4485/17 (Α' 114), αριθμ. 227378/ 
Ζ1 /22.12.2017 «Εφαρμογή των διατάξεων του ν. 4485/17 
(Α' 114) για θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Το απόσπασμα πρακτικών της Συνέλευσης του 
Τμήματος Ιστορίας και Αρχαιολογίας του Πανεπιστημίου 
Κρήτης (συνεδρίαση με ημερομηνία 21-2-2018) σχετικά 
με την κατάρτιση του Κανονισμού Μεταπτυχιακών Σπου¬ 
δών του Προγράμματος 

16. Το απόσπασμα πρακτικών της με αριθμ. 3/ 
06.03.2018 συνεδρίασης της Επιτροπής Μεταπτυχιακών 
Σπουδών του Πανεπιστημίου Κρήτης. 

17. Την απόφαση της Συγκλήτου συνεδρίαση 384η/08- 
03-2018. 

18. Την απόφαση του Διοικητικού Συμβουλίου του ΙΤΕ 
αριθμ. 372/27-6/16-03-2018. 

19. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Διιδρυματικου Προγράμματος Μεταπτυχιακών 


Σπουδών στην Οθωμανική Ιστορία του Τμήματος Ιστο¬ 
ρίας και Αρχαιολογίας του Πανεπιστημίου Κρήτης και 
του Ινστιτούτου Μεσογειακών Σπουδών του Ιδρύματος 
Τεχνολογίας και Έρευνας, όπως αυτός κατατέθηκε και 
έχει ως ακολούθως: 

ΚΑΝΟΝΙΣΜΟΣ ΜΕΤΑΠΤΥΧΙΑΚΩΝ ΣΠΟΥΔΩΝ 
ΔΙΙΔΡΥΜΑΤΙΚΟΥ ΠΡΟΓΡΑΜΜΑΤΟΣ ΜΕΤΑΠΤΥΧΙΑ¬ 
ΚΩΝ ΣΠΟΥΔΩΝ ΣΤΗΝ ΟΘΩΜΑΝΙΚΗ ΙΣΤΟΡΙΑ 

ΠΑΝΕΠΙΣΤΗΜΙΟ ΚΡΗΤΗΣ 
ΤΜΗΜΑ ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ 

ΙΔΡΥΜΑ ΤΕΧΝΟΛΟΓΙΑΣ ΚΑΙ ΕΡΕΥΝΑΣ 
ΙΝΣΤΙΤΟΥΤΟ ΜΕΣΟΓΕΙΑΚΩΝ ΣΠΟΥΔΩΝ 

Άρθρο 1 

Σκοπός, γενικές διατάξεις, δομή και όργανα του 
Διιδρυματικου Προγράμματος Μεταπτυχιακών 
Σπουδών στην Οθωμανική Ιστορία 

1.1. Το Διιδρυματικό Πρόγραμμα Μεταπτυχιακών 
Σπουδών (Π.Μ.Σ.) στην Οθωμανική Ιστορία, που οργα¬ 
νώνεται και διεξάγεται από το Τμήμα Ιστορίας και Αρ- 
χαιολογίαςτου Πανεπιστημίου Κρήτης και το Ινστιτούτο 
Μεσογειακών Σπουδών του Ιδρύματος Τεχνολογίας και 
Έρευνας, αποσκοπεί στην προαγωγή της γνώσης και 
στην ανάπτυξη της έρευνας, καθώς και στην προσφορά 
υψηλού επιπέδου εξειδίκευσης, μέσω της διαμόρφωσης 
ερευνητών της οθωμανικής ιστορίας. Το πρόγραμμα επι¬ 
κεντρώνεται στην εξέταση της ιστορίας της Οθωμανικής 
Αυτοκρατορίας, αλλά μπορεί να καλύψει και άλλες περιό¬ 
δους της τουρκικής ιστορίας. Στόχος του προγράμματος 
είναι να εξοικειώσει τους φοιτητές με τα προβλήματα και 
τις μεθόδους της ιστορικής έρευνας και να τους προε¬ 
τοιμάσει για την εκπόνηση διδακτορικής διατριβής στο 
χώρο της ιστορίας. Σε αυτό το πλαίσιο, αποβλέπει στην 
κατάρτιση ερευνητών ικανών να επιδοθούν στη μελέτη, 
κριτική αξιολόγηση και επιστημονική αξιοποίηση των 
οθωμανικών ιστορικών πηγών. Για να καταστεί αυτό 
δυνατό, διδάσκονται στο πλαίσιο του προγράμματος 
η οθωμανική γλώσσα, διπλωματική και παλαιογραφία, 
καθώς και η σύγχρονη τουρκική γλώσσα, ως εργαλεία 
απαραίτητα για τη διεξαγωγή έρευνας στο πεδίο της 
οθωμανικής ιστορίας. 

1.2. Η δομή, η οργάνωση και η λειτουργία του Π.Μ.Σ. 
στην Οθωμανική Ιστορία διέπονται από τις διατάξεις της 
ισχύουσας νομοθεσίας για τα Α.Ε.Ι. και για τις μεταπτυ¬ 
χιακές σπουδές, από την Απόφαση Ιδρυσης του Π.Μ.Σ. 
στην Οθωμανική Ιστορία, από τον Εσωτερικό Κανονισμό 
Μεταπτυχιακών Σπουδών του Πανεπιστημίου Κρήτης, 
από τον Εσωτερικό Κανονισμό Λειτουργίας του Τμήμα¬ 
τος Ιστορίας και Αρχαιολογίας του Πανεπιστημίου Κρή¬ 
της, από το Ειδικό Πρωτόκολλο Συνεργασίας μεταξύ του 
Τμήματος Ιστορίας και Αρχαιολογίας του Πανεπιστημίου 
Κρήτης και του Ινστιτούτου Μεσογειακών Σπουδών του 
Ιδρύματος Τεχνολογίας καΓΕρευνας για την ίδρυση και 
λειτουργία Διιδρυματικου Προγράμματος Μεταπτυχια¬ 
κών Σπουδών στην Οθωμανική Ιστορία, καθώς και από 
τον παρόντα Κανονισμό Μεταπτυχιακών Σπουδών του 
Π.Μ.Σ. στην Οθωμανική Ιστορία. 




Τεύχος Β' 2374/21.06.2018 

1.3. Για την οργάνωση και τη λειτουργία του Διιδρυμα- 
τικου Π.Μ.Σ. στην Οθωμανική Ιστορία αρμόδια όργανα 
είναι η Σύγκλητος του Πανεπιστημίου Κρήτης, το Διοικη¬ 
τικό Συμβούλιο του Ιδρύματος Τεχνολογίας και Έρευνας, 
η Ειδική Διιδρυματική Επιτροπή (Ε.Δ.Ε.) του Π.Μ.Σ. στην 
Οθωμανική Ιστορία, η Συντονιστική Επιτροπή (Σ.Ε.) του 
Π.Μ.Σ. στην Οθωμανική Ιστορία, ο Διευθυντής ή η Διευ¬ 
θύντρια του Π.Μ.Σ. στην Οθωμανική Ιστορία και ο Ανα¬ 
πληρωτής Διευθυντής ή η Αναπληρώτρια Διευθύντρια 
του Π.Μ.Σ. στην Οθωμανική Ιστορία. 

1.4. Η Ειδική Διιδρυματική Επιτροπή (Ε.Δ.Ε.) του Π.Μ.Σ. 
στην Οθωμανική Ιστορία απαρτίζεται από εννέα (9) 
μέλη: (α) πέντε (5) μέλη Δ.Ε.Π. του Τμήματος Ιστορίας 
και Αρχαιολογίας που προσφέρουν διδακτικό έργο στο 
Π.Μ.Σ. στην Οθωμανική Ιστορία και εκλέγονται από 
τη Συνέλευση του Τμήματος Ιστορίας και Αρχαιολογί¬ 
ας του Πανεπιστημίου Κρήτης' δύο (2) ερευνητές που 
υποδεικνύονται από το Ινστιτούτο Μεσογειακών Σπου¬ 
δών του Ιδρύματος Τεχνολογίας και Έρευνας" δύο (2) 
εκπροσώπους των φοιτητών του Π.Μ.Σ., που εκλέγονται 
με άμεση, μυστική και καθολική ψηφοφορία μεταξύ των 
«φοιτητών με δικαίωμα φοίτησης» του Π.Μ.Σ., όπως ορί¬ 
ζονται στο άρθρο 2, παρ. β, εδάφιο ββ του ν. 4485/2017, 
δηλαδή των φοιτητών και φοιτητριών που η φοίτησή 
τους δεν έχει υπερβεί τη διετή διάρκεια του ενδεικτικού 
προγράμματος σπουδών. Η θητεία των μελών Δ.Ε.Π. και 
των ερευνητών είναι διετής, η θητεία των μεταπτυχιακών 
φοιτητών είναι ετήσια. 

1.5. Η Συντονιστική Επιτροπή (Σ.Ε.) του Π.Μ.Σ. στην 
Οθωμανική Ιστορία απαρτίζεται από τέσσερα (4) μέλη 
Δ.Ε.Π. του Τμήματος Ιστορίας και Αρχαιολογίας του Πανε¬ 
πιστημίου Κρήτης και έναν (1) ερευνητή του Ινστιτούτου 
Μεσογειακών Σπουδών του Ιδρύματος Τεχνολογίας και 
Έρευνας που εκλέγονται από την Ε.Δ.Ε. Η θητεία των 
μελών της Σ.Ε. είναι διετής. Ο πρόεδρος της Σ. Ε. είναι 
και Διευθυντής του Π. Μ.Σ. στην Οθωμανική Ιστορία. 

1.6. Ο Διευθυντής ή η Διευθύντρια του Π.Μ.Σ. στην 
Οθωμανική Ιστορία ορίζεται από την Ε.Δ.Ε. του Π.Μ.Σ. 
στην Οθωμανική Ιστορία και είναι μέλοςΔ.Ε.Π.τουΤμή- 
ματος Ιστορίας και Αρχαιολογίας του Πανεπιστημίου 
Κρήτης, πρωτοβάθμιος ή αναπληρωτής καθηγητής, που 
διδάσκει στο Π.Μ.Σ. στην Οθωμανική Ιστορία, ίδιου ή 
συναφούς γνωστικού αντικειμένου με το αντικείμενο 
του Π.Μ.Σ. Η θητεία του Διευθυντή ή της Διευθύντριας 
είναι διετής. Ένα μέλος Δ.Ε.Π. δεν επιτρέπεται να είναι 
Διευθυντής ή Διευθύντρια του Π.Μ.Σ. για περισσότερες 
από δύο συνεχόμενες θητείες. 

1.7.0 Αναπληρωτής Διευθυντής ή η Αναπληρώτρια Δι¬ 
ευθύντρια του Π.Μ.Σ. στην Οθωμανική Ιστορία ορίζεται 
από την Ε.Δ.Ε. του Π.Μ.Σ. στην Οθωμανική Ιστορία και εί¬ 
ναι μέλος Δ.Ε.Π. τουΤμήματος Ιστορίας και Αρχαιολογίας 
του Πανεπιστημίου Κρήτης, πρωτοβάθμιος ή αναπληρω¬ 
τής καθηγητής, που διδάσκει στο Π.Μ.Σ. στην Οθωμανι¬ 
κή Ιστορία, ίδιου ή συναφούς γνωστικού αντικειμένου με 
το αντικείμενο του Π.Μ.Σ. Η θητεία του Αναπληρωτή Δι¬ 
ευθυντή ή της Αναπληρώτριας Διευθύντριας είναι διετής. 
Ένα μέλος Δ.Ε.Π. δεν επιτρέπεται να είναι Αναπληρωτής 
Διευθυντής ή Αναπληρώτρια Διευθύντρια του Π. Μ.Σ. για 
περισσότερες από δύο συνεχόμενες θητείες. 


1.8. Οι αρμοδιότητεςτης Ε.Δ.Ε., της Σ.Ε. του Διευθυντή 
ή της Διευθύντριας και του Αναπληρωτή Διευθυντή ή 
της Αναπληρώτριας Διευθύντριαςτου Π.Μ.Σ. στην Οθω¬ 
μανική Ιστορία προσδιορίζονται και εξειδικεύονται στο 
Ειδικό Πρωτόκολλο Συνεργασίας μεταξύ τουΤμήματος 
Ιστορίας και Αρχαιολογίας του Πανεπιστημίου Κρήτης 
και του Ινστιτούτου Μεσογειακών Σπουδών του Ιδρύ¬ 
ματος Τεχνολογίας και Έρευνας για την ίδρυση και λει¬ 
τουργία Διιδρυματικού Προγράμματος Μεταπτυχιακών 
Σπουδών στην Οθωμανική Ιστορία. 

1.9. Οι διατάξεις του Κανονισμού Μεταπτυχιακών 
Σπουδών του Π.Μ.Σ. στην Οθωμανική Ιστορία, όπως 
αυτές αναλύονται παρακάτω, εξειδικεύουν και συμπλη¬ 
ρώνουν το νομοθετικό πλαίσιο που διέπει τις μεταπτυ¬ 
χιακές σπουδές, και ρυθμίζουν θέματα λειτουργίας του 
Π.Μ.Σ. στην Οθωμανική Ιστορία, τα οποία δεν ρυθμίζο¬ 
νται από την κείμενη νομοθεσία, αλλά είτε παρέχονται 
για αυτά σχετικές εξουσιοδοτήσεις από τον νόμο, είτε 
ρυθμίζονται με αποφάσεις της Συγκλήτου του Πανε¬ 
πιστημίου Κρήτης, του Διοικητικού Συμβουλίου του 
Ιδρύματος Τεχνολογίας και Έρευνας και της Ε.Δ.Ε. του 
Π.Μ.Σ. στην Οθωμανική Ιστορία ή το Ειδικό Πρωτόκολλο 
Συνεργασίας μεταξύ τουΤμήματος Ιστορίας και Αρχαιο¬ 
λογίας του Πανεπιστημίου Κρήτης και του Ινστιτούτου 
Μεσογειακών Σπουδών του Ιδρύματος Τεχνολογίας και 
Έρευνας για την ίδρυση και λειτουργία Διιδρυματικού 
Προγράμματος Μεταπτυχιακών Σπουδών στην Οθω¬ 
μανική Ιστορία. 

1.10. Κάθε οργανωτικό, διοικητικό, φοιτητικό, εκπαι¬ 
δευτικό ή ακαδημαϊκό ζήτημα του Π.Μ.Σ. στην Οθωμα¬ 
νική Ιστορία, του οποίου η ρύθμιση δεν προβλέπεται 
από την κείμενη νομοθεσία, ούτε από τις αποφάσεις 
των παραπάνω αρμοδίων οργάνων, όπως η Απόφαση 
Ίδρυσης του Π.Μ.Σ. στην Οθωμανική Ιστορία, ή τον πα¬ 
ρόντα Κανονισμό Μεταπτυχιακών Σπουδών ή το Ειδικό 
Πρωτόκολλο Συνεργασίας μεταξύ τουΤμήματος Ιστο¬ 
ρίας και Αρχαιολογίας του Πανεπιστημίου Κρήτης και 
του Ινστιτούτου Μεσογειακών Σπουδών του Ιδρύματος 
Τεχνολογίας και Έρευνας για την ίδρυση και λειτουργία 
Διιδρυματικού Προγράμματος Μεταπτυχιακών Σπουδών 
στην Οθωμανική Ιστορία, καθώς και κάθε ζήτημα ερμη¬ 
νείας του παρόντος Κανονισμού, αρμόδια να το διευθε¬ 
τήσει είναι η Ε.Δ.Ε. του Π.Μ.Σ. στην Οθωμανική Ιστορία. 

Άρθρο 2 

Μέγιστος αριθμός φοιτητών 
και αριθμός εισακτέων 

2.1. Ο μέγιστος αριθμός μεταπτυχιακών φοιτητών/ 
τριών στο Π.Μ.Σ. στην Οθωμανική Ιστορία ορίζεται σε 
εξήντα (60). Ο συνολικός αριθμός των μεταπτυχιακών 
φοιτητών του Π.Μ.Σ. στην Οθωμανική Ιστορία δεν επι¬ 
τρέπεται να υπερβαίνει το ένα δέκατο του συνολικού 
αριθμού των προπτυχιακών φοιτητών/τριών του Τμή¬ 
ματος Ιστορίας και Αρχαιολογίας. 

2.2.0 αριθμός των εισαγόμενων κατ' έτος φοιτητών/ 
τριών στο Π.Μ.Σ. στην Οθωμανική Ιστορία ορίζεται κατ' 
ανώτατο όριο σε δεκαπέντε (15). 

2.3. Ημεδαποί και αλλοδαποί υπότροφοι του Ι.Κ.Υ., κα¬ 
θώς και αλλοδαποί υπότροφοι άλλων θεσμικών φορέων, 

εγγράφονται στο Π.Μ.Σ. στην Οθωμανική Ιστορία ως 
υπεράριθμοι, χωρίς να υπόκεινται στη διαδικασία επιλο¬ 
γής που ορίζεται στο άρθρο 3 του παρόντος Κανονισμού 
και χωρίς να συνυπολογίζονται στο παραπάνω ανώτατο 
όριο φοιτητών/τριών. Ένα (1) μέλος των προσωπικού των 
κατηγοριών Ε.Ε.Π., Ε.ΔΙ.Π. και Ε.Τ.Ε.Π. του Πανεπιστημί¬ 
ου Κρήτης κατ' έτος δικαιούται επίσης να εγγράφει ως 
υπεράριθμο στο Π.Μ.Σ. σύμφωνα με τις προβλέψεις του 
άρθρου 34, παρ. 8, του ν. 4485/2017. 

2.4. Ο μέγιστος αριθμός μεταπτυχιακών φοιτητών/ 
τριών ανά διδάσκοντα και διδάσκουσα του Π.Μ.Σ. στην 

Οθωμανική Ιστορία ορίζεται σε δέκα (10). 

Άρθρο 3 

Τρόπος επιλογής εισακτέων, διαδικασία 
και κριτήρια επιλογής 

3.1. Η εισαγωγή φοιτητών/τριών στο Π.Μ.Σ. στην Οθω¬ 
μανική Ιστορία γίνεται μία φορά το χρόνο, πριν από την 
έναρξη του χειμερινού εξαμήνου σπουδών. Η σχετική 
προκήρυξη εκδίδεται στην ελληνική και την αγγλική 
γλώσσα από τη Γραμματεία του Τμήματος Ιστορίας και 
Αρχαιολογίας του Πανεπιστημίου Κρήτης με ανακοίνω¬ 
ση στις ιστοσελίδες του Τμήματος και του Ινστιτούτου 
Μεσογειακών Σπουδών του Ιδρύματος Τεχνολογίας και 
Έρευνας και σε κάθε άλλο μέσο το οποίο προβλέπει η 
κείμενη νομοθεσία. Στην ανακοίνωση προσδιορίζεται ο 
αριθμός των φοιτητών/τριών που γίνεται δεκτός. 

3.2. Δεκτοί ως υποψήφιοι/ες για εισαγωγή στο Π.Μ.Σ. 
στην Οθωμανική Ιστορία γίνονται πτυχιούχοι τμημάτων 
ανθρωπιστικών και κοινωνικών επιστημών ελληνικών 
πανεπιστημίων, καθώς και αναγνωρισμένων ομοταγών 
πανεπιστημίων της αλλοδαπής. 

3.3. Πτυχιούχοι άλλων από τα παραπάνω οριζόμενα 
τμήματα της ημεδαπής και της αλλοδαπής, καθώς και 
πτυχιούχοι των ΑνωτάτωνΤεχνολογικών Εκπαιδευτικών 
Ιδρυμάτων, γίνονται δεκτοί κατά περίπτωση εφόσον το 
πτυχίο τους προέρχεται από τμήμα συγγενές με το γνω¬ 
στικό αντικείμενο του Π.Μ.Σ. στην Οθωμανική Ιστορία 
ή εφόσον προκύπτει από το πτυχίο τους ότι έχουν πα¬ 
ρακολουθήσει ικανό αριθμό σχετικών μαθημάτων και 
μόνο ύστερα από σχετική απόφαση της Σ.Ε. του Π.Μ.Σ. 
στην Οθωμανική Ιστορία. 

3.4. Φοιτητές/ήτριες των οποίων ο τίτλος σπουδών 
πρώτου κύκλου προέρχεται από ίδρυμα ανώτατης εκ¬ 
παίδευσης της αλλοδαπής μπορούν να εγγραφούν στο 
Π.Μ.Σ. στην Οθωμανική Ιστορία. Δεν επιτρέπεται όμως 
να τους απονεμηθεί Δίπλωμα Μεταπτυχιακών Σπουδών 
εάν δεν προσκομίσουν αναγνώριση αυτού του τίτλου 
από τον Διεπιστημονικό Οργανισμό Αναγνώρισης Τίτ¬ 
λων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με τα προβλεπόμενα στο άρθρο 34, παρ. 7, 
του ν. 4485/2017. 

3.5. Οι υποψήφιοι/ες οφείλουν να καταθέσουν στην 
ελληνική ή την αγγλική γλώσσα: 

α. Αίτηση εισαγωγής στο Π.Μ.Σ. στην Οθωμανική Ιστορία. 

β. Επικυρωμένο αντίγραφο πτυχίου ή βεβαίωση ολο¬ 
κλήρωσης προπτυχιακών σπουδών. 

γ. Πιστοποιητικό σπουδών με αναλυτική βαθμολογία 
προπτυχιακών μαθημάτων, στο οποίο αναγράφεται και 
ο βαθμός πτυχίου. 


δ. Βιογραφικό σημείωμα στο οποίο αναφέρονται ανα¬ 
λυτικά οι σπουδές, η επιστημονική δραστηριότητα, η δι- 
δακτική/επαγγελματική εμπειρία και η ευρύτερη κοινω¬ 
νική δραστηριότητα του υποψήφιου ή της υποψήφιας. 

ε. Αντίγραφα πιστοποιητικών γνώσης ξένων γλωσσών. 

στ. Γραπτή ερευνητική πρόταση για ένα θέμα οθωμα¬ 
νικής ιστορίας. 

ζ. Πτυχιακή/διπλωματική ή μία (1) σεμιναριακή εργα¬ 
σία που ο/η υποψήφιος/α έχει εκπονήσει στο πλαίσιο 
του προγράμματος σπουδών που έχει ολοκληρώσει. 
Κατ' εξαίρεση, η εργασία αυτή μπορεί να υποβληθεί, 
πέραν της ελληνικής και της αγγλικής, στην τουρκική ή 
τη γαλλική γλώσσα. 

η. Τουλάχιστον δύο (2) συστατικές επιστολές από κα- 
θηγητές/ήτριες με γνώση της ακαδημαϊκής ικανότητας 
και της προσωπικότητας του/της υποψηφίου/ας. Κατ' 
εξαίρεση, οι συστατικές επιστολές αποστέλλονται στη 
Γραμματεία του Τμήματος Ιστορίας και Αρχαιολογίας, 
κατά τις οδηγίες της εκάστοτε προκήρυξης, απευθείας 
από τους/τις καθηγητές/ήτριες που τις έχουν συντάξει. 

θ. Φωτοτυπία δελτίου αστυνομικής ταυτότητας ή δι¬ 
αβατηρίου ή άλλου επισήμου εγγράφου της ημεδαπής 
ή της αλλοδαπής που βεβαιώνει την ταυτοπροσωπία 
του υποψηφίου. 

ι. Δικαιολογητικά που αφορούν κάθε άλλο έργο ή δρα¬ 
στηριότητα που κατά την κρίση του/της υποψηφίου/ας 
μπορεί να βοηθήσει στην επιλογή του/της. 

3.6. Οι αιτήσεις και τα απαραίτητα δικαιολογητικά κα¬ 
τατίθενται εμπρόθεσμα στη Γραμματεία του Τμήματος 
Ιστορίας και Αρχαιολογίας, η οποία, αφού ελέγξει την 
πληρότητα τους, τα διαβιβάζει στην Επιτροπή Επιλογής 
των νέων μεταπτυχιακών φοιτητών. 

3.7. Η Επιτροπή Επιλογής είναι τουλάχιστον τριμελής 
και ορίζεται από την Ε.Δ.Ε. του Π.Μ.Σ. στην Οθωμανι¬ 
κή Ιστορία. Η Επιτροπή Επιλογής απαρτίζεται από μέλη 
Δ.Ε.Π. τουΤμήματος Ιστορίας και Αρχαιολογίας και ερευ¬ 
νητές του Ινστιτούτου Μεσογειακών Σπουδών που διδά¬ 
σκουν στο Π.Μ.Σ. στην Οθωμανική Ιστορία. 

3.8. Η Επιτροπή Επιλογής παραλαμβάνει και ελέγχει τα 
δικαιολογητικά των υποψηφίων και διενεργεί τη διαδικα¬ 
σία επιλογής των μεταπτυχιακών φοιτητών. Η διαδικασία 
περιλαμβάνει υποχρεωτικά συνέντευξη που διενεργείται 
εκ του σύνεγγυς με φυσική παρουσία των υποψηφίων 
ή εξ αποστάσεως με τη χρήση ηλεκτρονικών μέσων σε 
ημερομηνία ή ημερομηνίες που ορίζει η Επιτροπή Επι¬ 
λογής. Ειδικότερα συνεκτιμώνται τα παρακάτω κατά τη 
διαδικασία επιλογής: 

α. Βαθμός πτυχίου του/της υποψηφίου/ας με συντελε¬ 
στή 1. Σε περίπτωση τίτλου σπουδών από ακαδημαϊκό 
ίδρυμα της αλλοδαπής, ο βαθμός πτυχίου ανάγεται στη 
δεκάβαθμη (1-10) κλίμακα. 

β. Βαθμολογία του/της υποψηφίου/ας στα προπτυχια¬ 
κά μαθήματα που είναι σχετικά με το γνωστικό αντικείμε¬ 
νο του Π.Μ.Σ., καθώς και σε πτυχιακή/διπλωματική εργα¬ 
σία, αν αυτή προβλέπεται στον πρώτο κύκλο σπουδών, 
εφόσον αυτή είναι σχετική με το γνωστικό αντικείμενο 
του Π.Μ.Σ., με συντελεστή 0,5. 

γ. Αξιολόγηση της υποβεβλημένης πτυχιακής/διπλω- 
ματικής ή σεμιναριακής εργασίας από την Επιτροπή 
Επιλογής με συντελεστή 2. 

δ. Συστατικές επιστολές με συντελεστή 1. 

ε. Γλωσσομάθεια του/της υποψηφίου/ας σε γλώσσες 
άλλη από τη μητρική του/της με συντελεστή 1 .Το ελά¬ 
χιστο επίπεδο γλωσσομάθειας που καταρχήν απαιτείται 
είναι το επίπεδο Β2. 

στ. Γραπτή ερευνητική πρόταση του/της υποψηφίου/ 
ας, συνοδευόμενη από ενδεικτική βιβλιογραφία, με συ¬ 
ντελεστή 1 (ενδεικτικά: 1.000-1.500 λέξεις). 

ζ. Προφορική συνέντευξη του/της υποψηφίου/ας με 
συντελεστή 2. Στο πλαίσιο της συνέντευξης η Επιτροπή 
Επιλογής μπορεί να απευθύνει στον/στην υποψήφιο/α 
ερωτήσεις σχετικές με την ιστορία της Οθωμανικής Αυ¬ 
τοκρατορίας. Στο πλαίσιο της συνέντευξης συνεκτιμάται 
θετικά οποιαδήποτε σχετική με το αντικείμενο του Π.Μ.Σ. 
ερευνητική ή επαγγελματική δραστηριότητα του/της 
υποψηφίου/ας ή άλλο σχετικό στοιχείο του βιογραφικού 
σημειώματος του/της. 

Όλα τα παραπάνω βαθμολογούνται σε δεκάβαθμη 
κλίμακα. 

Προϋπόθεση για να γίνει δεκτός ο/η υποψήφιος/α 
είναι να βαθμολογηθεί με τη βάση (5 με άριστα το 10) 
και στα επτά παραπάνω πεδία (α-ζ παραπάνω) και να 
συγκεντρώσει τουλάχιστον 60 μονάδες επί του συνόλου 
των 85. 

3.9. Η Επιτροπή Επιλογής βαθμολογεί τα επτά πεδία 
που ορίζονται στην παράγραφο 3.8 παραπάνω, καταρτί¬ 
ζει τον πίνακα των επιτυχόντων και συντάσσει το σχετικό 
πρακτικό. Ο πίνακας των επιτυχόντων ανακοινώνεται 
από τη Γραμματεία του Τμήματος Ιστορίας και Αρχαι¬ 
ολογίας. 

3.10. Έγγραφη ένσταση κατά του πίνακα των επιτυ- 
χόντων μπορεί να γίνει μέσα σε δέκα (10) ημέρες από 
την ημερομηνία ανακοίνωσης του. Η ένσταση, η οποία 
πρέπει να είναι αιτιολογημένη και συγκεκριμένη, κρίνε- 
ται τελεσίδικα από επιτροπή στην οποία μετέχουν ο/η 
ΠρόεδροςτουΤμήματος Ιστορίας και Αρχαιολογίας, ο/η 
Διευθυντής/ύντριατου Ινστιτούτου Μεσογειακών Σπου¬ 
δών και ένα μέλος Δ.Ε.Π. του Τμήματος ή ερευνητής του 
Ινστιτούτου που διδάσκει στο Π.Μ.Σ. στην Οθωμανική 
Ιστορία, αλλά δεν είναι μέλος της Επιτροπής Επιλογής, 
και ορίζεται από την Ε.Δ.Ε. του Π.Μ.Σ. 

3.11. Ο τελικός πίνακας των επιτυχόντων εγκρίνεται 
από την Ε.Δ.Ε. του Π.Μ.Σ. στην Οθωμανική Ιστορία. Οι 
επιτυχόντες/ούσες οφείλουν να εγγραφούν στο Π.Μ.Σ. 
στην Οθωμανική Ιστορία εντός 10 ημερών από την ανα¬ 
κοίνωση του πίνακα επιτυχόντων. 

3.12. Στερούνται δικαιώματος συμμετοχής στο Π.Μ.Σ. 
στην Οθωμανική Ιστορία όσοι/όσες είναι παράλληλα 
εγγεγραμμένοι/ες σε άλλο Π.Μ.Σ. 

Άρθρο 4 

Διάρκεια φοίτησης 

4.1. Ο κύκλος σπουδών του Π.Μ.Σ. στην Οθωμανική 
Ιστορία έχει διάρκεια τεσσάρων (4) ακαδημαϊκών εξα¬ 
μήνων. 


4.2. Η μέγιστη διάρκεια σπουδών για την απόκτηση 
του Δ. Μ.Σ. πέραν των τεσσάρων (4) εξαμήνων είναι τέσ¬ 
σερα (4) επιπλέον ακαδημαϊκά εξάμηνα. 

4.3. Το Π. Μ.Σ. στην Οθωμανική Ιστορία δεν προσφέρει 
τη δυνατότητα σπουδών μερικής φοίτησης. 

4.4. Εάν ένας/μια μεταπτυχιακός/ή φοιτητής/ήτρια δεν 
έχει περατώσει επιτυχώς τις υποχρεώσεις που απορρέ¬ 
ουν από τη συμμετοχή τους στο Π.Μ.Σ. στην Οθωμανική 
Ιστορία εντός της προβλεπόμενης από τον παρόντα Κα¬ 
νονισμό Μεταπτυχιακών Σπουδών μέγιστης διάρκειας 
σπουδών διαγράφεται από το Π.Μ.Σ. στην Οθωμανική 
Ιστορία μετά από απόφαση της Ε.Δ.Ε. του Π.Μ.Σ., όπως 
ορίζεται στο άρθρο 8 του παρόντος Κανονισμού. Η δια¬ 
γραφή κοινοποιείται στον/στην ενδιαφερόμενο/η από 
τη Γραμματεία του Τμήματος Ιστορίας και Αρχαιολογίας. 

4.5. Ο/Η μεταπτυχιακός/ή φοιτητής/ήτρια δικαιούται, 
με αιτιολογημένη αίτησή του/της, να ζητήσει, για απο¬ 
δεδειγμένα σοβαρούς λόγους, αναστολή των σπουδών 
του/της από την Ε.Δ.Ε. του Π.Μ.Σ. στην Οθωμανική Ιστο¬ 
ρία. 

4.6. Η Ε.Δ.Ε. του Π.Μ.Σ. στην Οθωμανική Ιστορία απο¬ 
φασίζει ύστερα από σχετική προφορική εισήγηση του/ 
της Διευθυντή/ύντριας του Π.Μ.Σ. στην Οθωμανική Ιστο¬ 
ρία, ή του/της επιβλέποντα/ουσας καθηγητή/ήτριας εάν 
ο/η φοιτητής/ήτρια βρίσκεται στο στάδιο εκπόνησης της 
διπλωματικής εργασίας, την έγκριση ή την απόρριψη της 
αίτησης αναστολής σπουδών του/της. 

4.7. Η ανώτατη διάρκεια της αναστολής σπουδών που 
μπορεί να εγκρίνει η Ε.Δ.Ε. είναι δύο (2) ακαδημαϊκά εξά¬ 
μηνα σπουδών και δεν υπολογίζεται στη χρονική διάρ¬ 
κεια φοίτησης του/της φοιτητή/ήτριας. 

4.8. Η αναστολή μπορεί να διακοπεί ύστερα από αίτη¬ 
ση επανεγγραφής του/της μεταπτυχιακού φοιτητή/ήτρι- 
ας προς την Ε.Δ.Ε. του Π.Μ.Σ. στην Οθωμανική Ιστορία. 

4.9. Ο/Η μεταπτυχιακός φοιτητής/ήτρια, μετά το πέρας 
της εγκεκριμένης αναστολής, υποβάλλει στην Ε.Δ.Ε. αί¬ 
τηση συνέχισης των σπουδών του/της στο Π.Μ.Σ. 

Άρθρο 5 

Μεταπτυχιακός τίτλος σπουδών και απονομή του - 

Παράρτημα Διπλώματος 

5.1. Το Π.Μ.Σ. στην Οθωμανική Ιστορία απονέμει Δί¬ 
πλωμα Μεταπτυχιακών Σπουδών (Δ.Μ.Σ.) στην Οθω¬ 
μανική Ιστορία στους μεταπτυχιακούς φοιτητές και τις 
μεταπτυχιακές φοιτήτριες που ολοκληρώνουν επιτυχώς 
τις υποχρεώσεις που απορρέουν από την παρακολού¬ 
θηση του Π.Μ.Σ. στην Οθωμανική Ιστορία. 

5.2.0 απονεμόμενος τίτλος σπουδών χορηγείται από 
το Πανεπιστήμιο Κρήτης και σε αυτόν αναγράφονται 
το Τμήμα Ιστορίας και Αρχαιολογίας και το Ινστιτούτο 
Μεσογειακών Σπουδών.Το Δ.Μ.Σ. υπογράφεται από τον/ 
την Πρύτανη του Πανεπιστημίου Κρήτης, καθώς και τον/ 
την Πρόεδρο και τον/την Προϊστάμενο/αμένη της Γραμ¬ 
ματείας του Τμήματος Ιστορίας και Αρχαιολογίας. 

5.3. Ο τύπος του Δ.Μ.Σ. είναι αυτός που προβλέπεται 
από τον Εσωτερικό Κανονισμό Μεταπτυχιακών Σπουδών 
του Πανεπιστημίου Κρήτης με την προσθήκη της ανα¬ 
γραφής του Ινστιτούτου Μεσογειακών Σπουδών. 

5.4. Η απονομή του Δ.Μ.Σ. γίνεται από τον/την Πρόε¬ 
δρο του Τμήματος Ιστορίας και Αρχαιολογίας. Στον/την 
απόφοιτο του Π.Μ.Σ. χορηγείται εφόσον ζητηθεί, πριν 
από την απονομή, βεβαίωση περάτωσης σπουδών. 

5.5. Το Δ.Μ.Σ. συνοδεύεται από Παράρτημα Διπλώμα¬ 
τος, το οποίο υπογράφεται από τον/την Πρόεδρο του 
Τμήματος Ιστορίας και Αρχαιολογίας. Στο Παράρτημα 
Διπλώματος περιγράφονται η φύση, το επίπεδο, το υπό¬ 
βαθρο, το περιεχόμενο και το καθεστώς των σπουδών 
οι οποίες ολοκληρώθηκαν με επιτυχία από τον/τη μετα- 
πτυχιακό/ή φοιτητή/ήτρια που αναγράφεται ονομαστικά 
στο Δ.Μ.Σ., καθώς και πληροφορίες σχετικά με τις περαι¬ 
τέρω δυνατότητες που προσφέρει το Δ.Μ.Σ. 

Άρθρο 6 

Αναλυτικό πρόγραμμα σπουδών - 
πιστωτικές μονάδες Ε0Τ5 -κανόνες εξέτασης και 
αξιολόγησης των επιδόσεων των μεταπτυχιακών 
φοιτητών - εκπόνηση σεμιναριακών και διπλω¬ 
ματικών εργασιών 

6.1. Για τη λήψη του Διπλώματος Μεταπτυχιακών 
Σπουδών στην Οθωμανική Ιστορία ο/η φοιτητής/ήτρια 
είναι υποχρεωμένος: α) να συμμετάσχει επιτυχώς σε 
πέντε (5) ειδικά μεταπτυχιακά σεμινάρια, β) να παρακο¬ 
λουθήσει επιτυχώς τέσσερα (4) μαθήματα οθωμανικής 
γλώσσας, διπλωματικής και παλαιογραφίας, γ) να παρα- 
κολουθήσε επιτυχώς τέσσερα (4) μαθήματα σύγχρονης 
τουρκικής γλώσσας, και δ) να συντάξει, να παραδώσει 
και να παρουσιάσει προφορικά δημοσίως μεταπτυχιακή 
διπλωματική εργασία. 

6.2. Τα τέσσερα (4) από τα πέντε ειδικά μεταπτυχιακά 
σεμινάρια της παραγράφου 6.1 είναι υποχρεωτικά στο 
γνωστικό αντικείμενο της Οθωμανικής ή της Τουρκι¬ 
κής Ιστορίας και το ένα (1) υποχρεωτικά στα γνωστικά 
αντικείμενα της Βυζαντινής Ιστορίας ή της Νεότερης και 
Σύγχρονης Ελληνικής και Ευρωπαϊκής Ιστορίας. 

6.3. Βάσει των παραπάνω, το ενδεικτικό πρόγραμμα 
σπουδών του Π. Μ.Σ. στην Οθωμανική Ιστορία διαμορ¬ 
φώνεται ως εξής: 


Α' εξάμηνο σπουδών 


Δραστηριότητα 

Πιστωτικές 
μονάδες Ε0Τ5 

Σεμινάριο Οθωμανικής Ιστορίας 

12 

Σεμινάριο Βυζαντινής Ιστορίας ή 
Νεότερης και Σύγχρονης Ελληνι¬ 
κής και Ευρωπαϊκής Ιστορίας 

12 

Οθωμανική γλώσσα, διπλωματική 
και παλαιογραφία Α' 

3 

Τουρκική γλώσσα Α' 

3 

Σύνολο 

30 


Β' εξάμηνο σπουδών 


Δραστηριότητα 

Πιστωτικές 
μονάδες Ε(ΙΤ5 

Σεμινάριο Οθωμανικής Ιστορίας 

12 

Προετοιμασία για τη μεταπτυχιακή 
διπλωματική εργασία (βιβλιογραφι¬ 
κή αναζήτηση θέματος και σύνταξη 
ερευνητικής πρότασης) 

12 

Οθωμανική γλώσσα, διπλωματική 
και παλαιογραφία Β' 

3 

Τουρκική γλώσσα Β' 

3 

Σύνολο 

30 


Γ' εξάμηνο σπουδών 


Δραστηριότητα 

Πιστωτικές 
μονάδες ΕΈΤ5 

Σεμινάριο Οθωμανικής ή Τουρκικής 
Ιστορίας 

12 

Έρευνα σε πρωτογενείς και δευτερο¬ 
γενείς πηγές για τη σύνταξη της με¬ 
ταπτυχιακής διπλωματικής εργασίας 

12 

Οθωμανική γλώσσα, διπλωματική 
και παλαιογραφία Γ' 

3 

Τουρκική γλώσσα Γ' 

3 

Σύνολο 

30 


Δ' εξάμηνο σπουδών 


Δραστηριότητα 

Πιστωτικές μο¬ 
νάδες Ε0Τ5 

Σεμινάριο Οθωμανικής Ιστορίας 

12 

Οθωμανική γλώσσα, διπλωματική 
και παλαιογραφία Δ' 

3 

Τουρκική γλώσσα Δ' 

3 

Σύνταξη και δημόσια υποστήριξη 
της μεταπτυχιακής διπλωματικής 
εργασίας 

12 

Σύνολο 

30 


6.4. Φοιτητές και φοιτήτριες των οποίων μητρική γλώσ¬ 
σα είναι η τουρκική απαλλάσσονται από την υποχρέωση 
να παρακολουθήσουν τα μαθήματα τουρκικής γλώσσας. 
Σε αυτή την περίπτωση, ο/η φοιτητής/τήτρια οφείλει να 
καλύψει τις δώδεκα (12) πιστωτικές μονάδες Ε(ΙΤ5 που 
αναλογούν στα τέσσερα μαθήματα τουρκικήςγλώσσας 
με την εκπόνηση βιβλιογραφικής άσκησης, της οποίας 
το ακριβές περιεχόμενο οφείλει να προσδιορίσει σε συ¬ 
νεργασία με έναν/μία από τους/τις διδάσκοντες/ουσες 
του Π.Μ.Σ. 

6.5. Η διάρκεια διδασκαλίας των μεταπτυχιακών σεμι¬ 
ναρίων είναι τρεις (3) ώρες εβδομαδιαίως επί δεκατρείς 
(13) εβδομάδες. Στην περίπτωση των μαθημάτων οθω¬ 
μανικής γλώσσας, διπλωματικής και παλαιογραφίας και 
σύγχρονης τουρκικής γλώσσας, οι διδάσκοντες/ουσες 

μπορούν να κρίνουν ότι όλοι ή κάποιοι από τους φοι¬ 
τητές του Π.Μ.Σ. στην Οθωμανική Ιστορία πρέπει να 
παρακολουθούν επιπλέον ώρες μαθημάτων κάθε εβδο¬ 
μάδα, με στόχο την καλύτερη και ταχύτερη εκμάθηση 
της γλώσσας. 

6.6. Τα σεμινάρια και τα μαθήματα παρακολουθούν 
κατ' ανώτατο όριο είκοσι (20) φοιτητές/ήτριες. 

6.7. Τα θέματα των προσφερόμενων σεμιναρίων επι¬ 
λέγουν οι διδάσκοντες/ουσες σε συνεννόηση με την Ε.Δ. 
Ε. του Π.Μ.Σ. στην Οθωμανική Ιστορία. 

6.8. Την ευθύνη της επιλογής των επιμέρους θεματικών 
κατευθύνσεων, της μεθόδου, των ενδεχόμενων πρακτι¬ 
κών ασκήσεων και εν γένει του τρόπου οργάνωσης, διε¬ 
ξαγωγής και εξέτασηςτου σεμιναρίου ή του μαθήματος 
έχει αποκλειστικά ο/η εκάστοτε διδάσκων/ουσατο σε¬ 
μινάριο ή το μάθημα. 

6.9. Τα θέματα των σεμιναριακών εργασιών επιλέγο¬ 
νται από τους μεταπτυχιακούς φοιτητές/ήτριες με την 
καθοδήγηση του/της διδάσκοντος/ουσας. Η ενδεδειγ- 
μένη έκταση των σεμιναριακών εργασιών καθορίζεται 
από τον/τη διδάσκοντα/ουσα. 

6.10. Στη διάρκεια κάθε σεμιναρίου και σύμφωνα με 
τον προγραμματισμό του/της κάθε διδάσκοντος/ουσας, 
όλοι οι μεταπτυχιακοί/ές φοιτητές/ήτριες που παρακο¬ 
λουθούν το σεμινάριο οφείλουν να παρουσιάσουν προ¬ 
φορικά την εργασία ή τις εργασίες τους. 

6.11. Οι γραπτές σεμιναριακές εργασίες πρέπει να 
παραδίδονται το αργότερο πριν από την αρχή των με¬ 
ταπτυχιακών μαθημάτων του επόμενου εξαμήνου. Σε- 
μιναριακή εργασία που δεν κατατέθηκε έγκαιρα γίνεται 
δεκτό από τον/τη διδάσκοντα/ουσα κατά την κρίση του/ 
της και μόνο ύστερα από αιτιολόγηση της καθυστέρησης 
από τον/την φοιτητή/ήτρια. 

6.12. Στα σεμιναριακά μαθήματα η επίδοση του/της 
φοιτητή/ήτριας κρίνεται συνολικά από την προφορική 
παρουσίαση, την ποιότητα της γραπτής σεμιναριακής 
εργασίας ή των γραπτών σεμιναριακών εργασιών και 
την ενεργό συμμετοχή στη διάρκεια των εβδομαδιαίων 
μαθημάτων. Στα γλωσσικά μαθήματα που εξετάζονται 
αποκλειστικά με γραπτή εξέταση στο τέλος του εξαμή¬ 
νου, η επίδοση του/της φοιτητή/ήτριας κρίνεται με βάση 
την τελική γραπτή εξέταση, εκτός αν ο/η διδάσκων/ουσα 
έχει ορίσει διαφορετικά. 

6.13. Κάθε σεμιναριακή εργασία βαθμολογείται σε 
κλίμακα ένα-δέκα (1-10). Προβιβάσιμος βαθμός στα 
σεμινάρια είναι το πέντε (5). Όπου διεξάγεται εξέταση 
στο τέλος του εξαμήνου, η βαθμολογική κλίμακα είναι 
από το ένα (1) ως το δέκα (10). Προβιβάσιμος βαθμός 
είναι το πέντε (5). Σε κλίμακα ένα-δέκα (1-10) βαθμο¬ 
λογείται και η βιβλιογραφική άσκηση που οφείλουν να 
εκπονήσουν οι φοιτητές/ήτριες που απαλλάσσονται από 
τα μαθήματα τουρκικής γλώσσας. Προβιβάσιμος βαθμός 
είναι το πέντε (5). 

6.14. Ο/Η μεταπτυχιακός/ή φοιτητής/ήτριατου Π.Μ.Σ. 
στην Οθωμανική Ιστορία οφείλει να συγκεντρώσει εξή¬ 
ντα (60) πιστωτικές μονάδες Ε(ΙΤ5 από τα πέντε (5) ει¬ 
δικά μεταπτυχιακά σεμινάρια και είκοσι τέσσερις (24) 
μονάδες Ε(ΙΤ5 από τα οκτώ (8) μαθήματα οθωμανικής 
γλώσσας, διπλωματικής και παλαιογραφίας και σύγχρο¬ 


νης τουρκικής γλώσσας (δώδεκα [12] μονάδες Ε(ΙΤ5 από 
τα μαθήματα οθωμανικής γλώσσας, διπλωματικής και 
παλαιογραφίας και δώδεκα [12] μονάδες Ε(ΙΤ5 από τη 
βιβλιογραφική άσκηση αν έχει ως μητρική γλώσσα την 
τουρκική). 

6.15. Ο/Η μεταπτυχιακός/ή φοιτητής/τρια του Π.Μ.Σ. 
στην Οθωμανική Ιστορία οφείλει να εκπονήσει, να κατα¬ 
θέσει προς κρίση και να παρουσιάσει δημοσίως και ενώ¬ 
πιον τριμελούς εξεταστικής επιτροπής τη μεταπτυχιακή 
διπλωματική εργασία του/της. Η εργασία συντάσσεται 
στην ελληνική ή την αγγλική γλώσσα. 

6.16. Ο/Η μεταπτυχιακός/ή φοιτητής/ήτρια μετά την 
επιτυχή ολοκλήρωση των σεμιναρίων και μαθημάτων 
που αντιστοιχούν στα δύο πρώτα εξάμηνα σπουδών του, 
μπορεί, και οπωσδήποτε κατά την ολοκλήρωση τεσσά¬ 
ρων εξαμήνων σπουδών οφείλει, να προσδιορίσει το 
θέμα της μεταπτυχιακής διπλωματικής εργασίας του/της 
σε συνεργασία με έναν/μια από τους διδάσκοντες/ουσες 
στο Π.Μ.Σ. της Οθωμανικής Ιστορίας, ο/η οποίος/οποία 
αποδέχεται να επιβλέψει την εκπόνηση της. Ο/η φοιτη- 
τής/ήτρια υποβάλλει σχετική αίτηση στη Σ.Ε. του Π.Μ.Σ. 
για την έγκριση του θέματος και τον ορισμό επιβλέπο- 
ντος/ουσας και τριμελούς εξεταστικής επιτροπής. Στην 
αίτηση του/της φοιτητή/ήτριας αναγράφεται ο προτεινό- 
μενος τίτλος της διπλωματικής εργασίας, επισυνάπτεται 
περίληψη της και προτείνεται ο/η επιβλέπων/ουσα. 

6.17. Μέλη τηςτριμελούς εξεταστικής επιτροπής είναι 
ο/η επιβλέπων/ουσα καθηγητής/ήτρια της μεταπτυχια¬ 
κής διπλωματικής εργασίας και δύο (2) ακόμη μέλη, τα 
οποία ορίζει η Σ.Ε., ύστερα από πρόταση του/της επιβλέ- 
ποντος/ουσας καθηγητή/ήτριας. Ομότιμοι καθηγητές/ 
ήτριες και αφυπηρετήσαντα μέλη Δ.Ε.Π. που διδάσκουν 
στο Π.Μ.Σ. μπορούν να οριστούν μέλη της τριμελούς 
εξεταστικής επιτροπής, όχι όμως επιβλέποντες/ουσες. 

6.18. Η εκπόνηση της μεταπτυχιακής διπλωματικής ερ¬ 
γασίας οφείλει να ολοκληρωθεί με το πέρας των τεσσά¬ 
ρων (4) εξαμήνων σπουδών. Η μέγιστη χρονική διάρκεια 
στην οποία πρέπει να ολοκληρωθεί είναι η οριζόμενη 
στο άρθρο 4 του παρόντος Κανονισμού. Ως ολοκλήρωση 
της εργασίας νοείται η κατάθεση της στον/στην επιβλέ- 
ποντα/ουσα καθηγητή/ήτρια στην ολοκληρωμένη της 
μορφή για διορθώσεις. 

6.19. Η αναγκαία έκταση της μεταπτυχιακής διπλωμα¬ 
τικής εργασίας προσδιορίζεται από τον/την εκάστοτε 
επιβλέποντα/ουσα καθηγητή/ήτρια σε συνεργασία με 
τον/την φοιτητή/ήτρια και ενδεικτικά κυμαίνεται μεταξύ 
15.000 και 25.000 λέξεων, χωρίς σε αυτό τον αριθμό να 
υπολογίζονται τα τυχόν παραρτήματα με αρχειακό και 
άλλο υλικό. 

6.20. Μετά το πέρας της εκπόνησης της μεταπτυχιακής 
διπλωματικής εργασίας και τη διόρθωση της από τον/ 
την επιβλέποντα/ουσα καθηγητή/ήτρια, ο/η φοιτητής/ 
ήτρια την καταθέτει, εφόσον έχει τη συναίνεση του/της 
επιβλέποντος/ουσας καθηγητή/ήτριας, και στα άλλα δύο 
μέλη της τριμελούς εξεταστική επιτροπής του/της και 
την παρουσιάζει σε ειδική συνεδρίαση της η οποία ανα¬ 
κοινώνεται τρεις (3) τουλάχιστον ημέρες πριν στοΤμήμα 
Ιστορίας και Αρχαιολογίας, και είναι ανοικτή τόσο στην 
ακαδημαϊκή κοινότητα όσο και στο ευρύτερο κοινό. Ο/Η 

εττιβλέπων/ουσα καθηγητής/ήτρια οφείλει να διορθώσει 
την εργασία σε διάστημα το αργότερο εξήντα (60) ημε¬ 
ρών από την κατάθεση της σε αυτόν/αυτή. 

6.21. Στη διαδικασία παρουσίασης της μεταπτυχια¬ 
κής διπλωματικής εργασίας προεδρεύει ο/η επιβλέπων/ 
ουσα καθηγητής/ήτρια. Ο/η φοιτητής/ήτρια παρουσιάζει 
προφορικά την εργασία του/της και στη συνέχεια οφεί¬ 
λει να απαντήσει στις ερωτήσεις και παρατηρήσεις των 
μελών της τριμελούς εξεταστικής επιτροπής. Στο τέλος 
της παρουσίασης και της συζήτησης της μεταπτυχιακής 
διπλωματικής εργασίας, η τριμελής επιτροπή συνεδριά¬ 
ζει δίχως την παρουσία του/της εξεταζόμενου/ης και του 
κοινού, και αξιολογεί την τελική μεταπτυχιακή εργασία 
με βαθμολογική κλίμακα ένα-δέκα (1 -10) και βάση το πέ¬ 
ντε (5).Τέλος, η τριμελής εξεταστική επιτροπή ανακοινώ¬ 
νει στον/στην κρινόμενο/η φοιτητή/ήτρια την απόφαση 
της και συντάσσει και υπογράφει πρακτικό στο οποίο 
καταγράφονται τα σχετικά με τη δημόσια υποστήριξη 
της μεταπτυχιακής διπλωματικής εργασίας, καθώς και 
ο τελικός βαθμός του Δ.Μ.Σ. 

6.22. Για την εξαγωγή του τελικού βαθμού του Δ.Μ.Σ. 
στην Οθωμανική Ιστορία, υπολογίζεται κατά 50% ο μέ¬ 
σος όρος των βαθμών των σεμιναρίων και μαθημάτων 
που έχει παρακολουθήσει επιτυχώς ο/η φοιτητής/ήτρια 
και κατά 50% ο βαθμός της μεταπτυχιακής διπλωματικής 
εργασίας. Ο απονεμόμενος τίτλος αναφέρει τον τελικό 
βαθμό του/της φοιτητή/ήτριας και έχει τρεις διαβαθμί¬ 
σεις (καλώς, λίαν καλώς, άριστα), τις ισχύουσες και για 
τους προπτυχιακούς φοιτητές. 

6.23. Ο/η κρινόμενος/η φοιτητής/ήτρια δεν έχει δι¬ 
καίωμα ένστασης ενάντια στην οριστική απόφαση της 
τριμελούς εξεταστικής επιτροπής. 

6.24. Η προετοιμασία, η σύνταξη και η δημόσια υπο¬ 
στήριξη της μεταπτυχιακής διπλωματικής εργασίας αντι¬ 
στοιχούν σε τριάντα έξι (36) πιστωτικές μονάδες Ε(ΙΤ5. 

6.25. Ο/η απόφοιτος/η του Π.Μ.Σ. στην Οθωμανική 
Ιστορία οφείλει να καταθέσει τουλάχιστον από ένα αντί¬ 
τυπο της μεταπτυχιακής διπλωματικής εργασίας του/της 
στις Βιβλιοθήκες του Πανεπιστημίου Κρήτης και του Ιν¬ 
στιτούτου ΜεσογειακώνΣπουδώντου ΙδρύματοςΤεχνο- 
λογίας και Έρευνας. Η διπλωματική εργασία αναρτάται 
υποχρεωτικά στο διαδικτυακό τόπο της Φιλοσοφικής 
Σχολής και της Βιβλιοθήκης του Πανεπιστημίου Κρήτης. 

Άρθρο 7 

Αναπλήρωση μαθημάτων - απουσίες φοιτητών 

7.1. Σε περίπτωση που ο/η διδάσκων/ουσα απουσιά¬ 
ζει νομίμως σε προγραμματισμένη άδεια, ύστερα από 
έγκριση της Συνέλευσης του Τμή ματος Ιστορίας και Αρ¬ 
χαιολογίας ή του/της Διευθυντή/ύντριας του Ινστιτούτου 
Μεσογειακών Σπουδών, οφείλει, σε συνεργασία με τη 
Γραμματεία του Τμήματος Ιστορίας και Αρχαιολογίας, 
να ορίσει εγκαίρως ημέρα και ώρα αναπλήρωσης του 
σεμιναρίου ή του μαθήματος, εντός του ίδιου διδακτικού 
εξαμήνου. 

7.2. Σε περίπτωση απρόβλεπτου κωλύματος πραγμα¬ 
τοποίησης σεμιναρίου ή μαθήματος με υπαιτιότητα του/ 
της διδάσκοντος/ουσας, θα πρέπει με ευθύνη του/της να 
ενημερωθεί ο/η Διευθυντής/ύντρια του Π.Μ.Σ. και ο/η 


Πρόεδρος της Ε.Δ.Ε. του Π.Μ.Σ. Ο/η διδάσκων/ουσα, σε 
συνεργασία με τη ΓραμματείατουΤμήματος Ιστορίας και 
Αρχαιολογίας, οφείλει να ορίσει εγκαίρως ημέρα και ώρα 
αναπλήρωσης του σεμιναρίου ή του μαθήματος εντός 
του ίδιου διδακτικού εξαμήνου. 

7.3. Ο/Η διδάσκων/ουσα, σε περίπτωση απρόβλεπτου 
κωλύματος πραγματοποίησης σεμιναρίου ή μαθήματος 
που δεν οφείλεται σε δική του/της υπαιτιότητα, οφείλει 
να ενημερώσει τον/την Διευθυντή/ύντρια του Π.Μ.Σ και 
τον/την Πρόεδρο της Ε.Δ.Ε. του Π.Μ.Σ. Για τη δυνατότητα 
αναπλήρωσης του σεμιναρίου ή του μαθήματος αρμόδια 
να αποφασίσει είναι η Σ.Ε. του Π.Μ.Σ. 

7.4. Σε περίπτωση που ένας/μια φοιτητής/ήτρια υπερ- 
βεί τις τρεις (3) απουσίες σε σεμινάριο ή μάθημα, θεωρεί¬ 
ται ότι έχει αποτύχει στο σεμινάριο ή το μάθημα. 

Άρθρο 8 

Λόγοι και διαδικασία διαγραφής φοιτητών/τριών 

8.1. Μεταπτυχιακός/ή φοιτητής/ήτρια διαγράφεται 
για κάθε σχετικό λόγο που προβλέπει ο Εσωτερικός Κα¬ 
νονισμός του Πανεπιστημίου Κρήτης και του Τμήματος 
Ιστορίας και Αρχαιολογίας. Μεταπτυχιακός/ή φοιτητής/ 
ήτρια διαγράφεται επίσης από το Π.Μ.Σ. στην Οθωμανι¬ 
κή Ιστορία αν υπερβεί τον προβλεπόμενο από τον παρό¬ 
ντα Κανονισμό Μεταπτυχιακών Σπουδών μέγιστο χρόνο 
φοίτησης ή αν αποτύχει σε τρία (3) ειδικά μεταπτυχιακά 
σεμινάρια ή αν δεν παρουσιαστεί στα ειδικά μεταπτυ¬ 
χιακά σεμινάρια και μαθήματα, δίχως να ενημερώσει 
εγγράφως τον/τη Διευθυντή/ύντρια του Π.Μ.Σ., για τρία 
(3) συνεχόμενα ακαδημαϊκά εξάμηνα σπουδών. 

8.2. Μεταπτυχιακός φοιτητής/ήτρια διαγράφεται, με 
γραπτή πρόταση του/της εκάστοτε διδάσκοντος/ουσας, 
αν υποπέσει στο παράπτωμα της λογοκλοπής (όπως 
αυτό προσδιορίζεται στον Κανονισμό του Τμήματος 
σχετικά με την «Ακαδημαϊκή Δεοντολογία. Αντιγραφή 
και Λογοκλοπή», που βρίσκεται αναρτημένος στην ιστο¬ 
σελίδα του Τμήματος Ιστορίας και Αρχαιολογίας). 

8.3. Για τη διαγραφή μεταπτυχιακού/ήςφοιτητή/ήτρι- 
ας, ο/η Διευθυντής/ύντρια του Π.Μ.Σ. εισηγείται στη Σ.Ε. 
του Π.Μ.Σ. Η Σ.Ε. ενημερώνειτους/τις ενδιαφερομένους/ 
ες φοιτητές/ήτριες και αποφασίζει αν θα εισηγηθεί τη 
διαγραφή τους στην Ε.Δ.Ε. του Π.Μ.Σ. στην Οθωμανική 
Ιστορία. 

8.4. Οι διαγραφές μεταπτυχιακών φοιτητών/τριών 
αποφασίζονται και διενεργούνται από την Ε.Δ.Ε. του 
Π.Μ.Σ. στην Οθωμανική Ιστορία ύστερα από εισήγηση 
της Σ.Ε. του Π.Μ.Σ. 

8.5. Η διαγραφή κοινοποιείται στον/στην ενδιαφερό¬ 
μενο/η από τη Γραμματεία του Τμήματος Ιστορίας και 
Αρχαιολογίας. 

Άρθρο 9 

Τέλη φοίτησης - υποτροφίες 

9.1. Η φοίτηση στο Π.Μ.Σ. στην Οθωμανική Ιστορία 
είναι δωρεάν, χωρίς τη χρέωση τελών φοίτησης. 

9.2. Στο Π.Μ.Σ. στην Οθωμανική Ιστορία είναι δυνατό 
να χορηγούνται από δημόσιους ή ιδιωτικούς φορείς υπο¬ 
τροφίες στους/ις μεταπτυχιακούς/ές φοιτητές/ήτριες. 
Επίσης, οι μεταπτυχιακοί φοιτητές/ήτριες δικαιούνται να 

υποβάλουν αιτήσεις ως υποψήφιοι/ες σε προκηρύξεις 
για τη χορήγηση υποτροφιών. 

9.3. Σε περίπτωση χορήγησης υποτροφιών εκ μέρους 
του Π.Μ.Σ. στην Οθωμανική Ιστορία, εκτός από τα κρι¬ 
τήρια που θεσπίζονται και τα δικαιολογητικά που απαι¬ 
τούνται από τον εκάστοτε δημόσιο ή ιδιωτικό φορέα 
χορήγησης των υποτροφιών, ως εσωτερικά κριτήρια 
ορίζονται τα ακόλουθα: 

α) ο βαθμός πτυχίου και ο μέσος όρος βαθμολογίας 
στα προπτυχιακά μαθήματα Οθωμανικής Ιστορίας, 

β) η σειρά και ο βαθμός εισαγωγής στο Π.Μ.Σ. στην 
Οθωμανική Ιστορία, 

γ) οι βαθμοί του/της μεταπτυχιακού/ής φοιτητή/ήτρι- 
ας στα μεταπτυχιακά σεμινάρια και μαθήματα, 

δ) η συνολική επιστημονική παρουσία του/της μετα- 
πτυχιακού/ής φοιτητή/ήτριας. 

9.4. Στην περίπτωση μη ανταποδοτικών υποτροφι¬ 
ών που μπορεί να χορηγεί το Ινστιτούτο Μεσογειακών 
Σπουδών σε νεοεισερχόμενους/ες φοιτητές/ήτριες, οι 
υποτροφίες δίνονται στους/στις φοιτητές/ήτριες βάσει 
της βαθμολογικής τους κατάταξης στις εισαγωγικές εξε¬ 
τάσεις του Π.Μ.Σ. στην Οθωμανική Ιστορία και, εφόσον 
οι δυνατότητες του Ινστιτούτου Μεσογειακών Σπουδών 
το επιτρέπουν, έχουν διετή διάρκεια. Υπότροφοι αυτής 
της κατηγορίας που βαθμολογούνται κάτω από οκτώ (8) 
σε περισσότερα από τέσσερα σεμινάρια και μαθήματα 
(σε οποιοδήποτε συνδυασμό αυτών των δύο), χάνουν 
οριστικά την υποτροφία, η οποία μεταβιβάζεται για το 
υπόλοιπο της διάρκειας της στον/στην επόμενο/η σε 
σειρά κατάταξης κατά τις εισαγωγικές εξετάσεις φοιτη- 
τή/ήτρια, με την προϋπόθεση βεβαίως ότι αυτός/αυτή 
πληροί το παραπάνω βαθμολογικό κριτήριο. Εάν κανέ¬ 
νας/καμία φοιτητής/ήτρια δεν πληροί το βαθμολογικό 
κριτήριο για να λάβει την υποτροφία, το υπόλοιπο της 
παραμένει στο Ινστιτούτο Μεσογειακών Σπουδών και 
χρησιμοποιείται κατά την κρίση του. 

Άρθρο 10 

Διαδικασίες αξιολόγησης 

10.1 .Το Π.Μ.Σ. υπόκειται στις διαδικασίες εσωτερικής 
και εξωτερικής αξιολόγησης, καθώς και διασφάλισης και 
πιστοποίησης της ποιότητας, οι οποίες προβλέπονται 
από το ισχύον νομικό πλαίσιο και από τις σχετικές απο¬ 
φάσεις του Τμήματος Ιστορίας και Αρχαιολογίας. 

10.2. Στο τέλος κάθε εξαμήνου οι μεταπτυχιακοί/ές 
φοιτητές/ήτριες αξιολογούν το μάθημα ή το σεμινάριο 
και τον/την διδάσκοντα/ουσα. 

10.3. Ανά διετία, κατά τη λήξη της θητείας της Σ.Ε. του 
Π.Μ.Σ., ο/η Διευθυντής/ύντρια συντάσσει αναλυτικό 
απολογισμό του ερευνητικού και εκπαιδευτικού έργου 
του Π.Μ.Σ., καθώς και των λοιπών δραστηριοτήτων του. 
Ο απολογισμός κατατίθεται στην Ε.Δ.Ε. του Π.Μ.Σ. και 
δι' αυτής στο Τμήμα Ιστορίας και Αρχαιολογίας και το 
Ινστιτούτο Μεσογειακών Σπουδών. 

Άρθρο 11 

Διδακτικό προσωπικό - ανάθεση διδασκαλίας 

των μαθημάτων και σεμιναρίων 

11.1. Αρμόδια για την ανάθεση διδασκαλίας και την 
κατανομή του διδακτικού έργου στους διδάσκοντες και 


τις διδάσκουσες είναι η Ε.Δ.Ε. του Π.Μ.Σ. στην Οθωμα¬ 
νική Ιστορία. 

11.2. Τη διδασκαλία των σεμιναρίων και μαθημάτων 
του Π.Μ.Σ. στην Οθωμανική Ιστορία αναλαμβάνουν μέλη 
Δ.Ε.Π. και αφυπηρετήσαντα μέλη Δ.Ε.Π. του Τμήματος 
Ιστορίας και Αρχαιολογίας του Πανεπιστημίου Κρήτης, 
περιλαμβανομένων ομότιμων καθηγητών, ερευνητές 
του Ινστιτούτου Μεσογειακών Σπουδών του Ιδρύματος 
Τεχνολογίας και Έρευνας, το μέλος Ε.ΔΙ.Π. της Φιλοσο¬ 
φικής Σχολής του Πανεπιστημίου Κρήτης με ειδικότητα 
διδασκάλου τουρκικής γλώσσας, καθώς και διδάσκοντες 
σύμφωνα με το π.δ. 407/1980 (Α' 112) ή το άρθρο 19 
του ν. 1404/1983 (Α' 173) ή την παρ. 7 του άρθρου 29 
του ν. 4009/2011, σύμφωνα με όσα ορίζει το άρθρο 36, 
παρ. 1, του ν. 4485/2017. Η Ε.Δ.Ε. του Π.Μ.Σ. αξιολογεί 
τις ανάγκες του Π.Μ.Σ. σε διδακτικό προσωπικό και μπο¬ 
ρεί να αναθέσει αιτιολογημένα διδακτικό έργο σε μέλη 
Δ.Ε.Π. άλλων Τμημάτων του Πανεπιστημίου Κρήτης ή 
να προσκαλέσει για διδασκαλία μέλη Δ.Ε.Π. άλλων Α.Ε.Ι, 
ερευνητές άλλων ερευνητικών κέντρων, καταξιωμένους 
επιστήμονες της αλλοδαπής που έχουν θέση ή προσό¬ 
ντα καθηγητή ή ερευνητή σε ερευνητικό κέντρο και επι¬ 
στήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο 
του Π.Μ.Σ., σύμφωνα με όσα ορίζουν οι παρ. 2 και 5 του 
άρθρου 36 του ν. 4485/2017. 

11.3. Σε καμία περίπτωση τα μέλη Δ.Ε.Π. πλήρους απα¬ 
σχόλησης δεν μπορούν να διδάσκουν μόνο σε μεταπτυ¬ 
χιακό επίπεδο. 

11.4. Ένα μέλος Δ.Ε.Π. δεν μπορεί να αναλαμβάνει την 
επίβλεψη περισσότερων από πέντε (5) μεταπτυχιακών 
διπλωματικών εργασιών ταυτόχρονα. 

Άρθρο 12 

Διοικητική και τεχνική υποστήριξη - 

δικαιώματα και παροχές φοιτητών/τριών 

12.1. Τη διοικητική και γραμματειακή υποστήριξη του 
Π.Μ.Σ. στην Οθωμανική Ιστορία αναλαμβάνει το Τμήμα 
Ιστορίας και Αρχαιολογίας του Πανεπιστημίου Κρήτης. 

12.2. Η Γραμματεία του Τμήματος έχει την ευθύνη της 
γραμματειακής υποστήριξης της λειτουργίας του Π.Μ.Σ. 
και υποχρεούται να τηρεί για κάθε μεταπτυχιακό/ή φοι- 
τητή/ήτρια ιδιαίτερο φάκελο που περιέχει: α) τους τίτ¬ 
λους και τα δικαιολογητικά που προσκομίστηκαν με την 
αίτηση υποψηφιότητας του/της, β) αντίγραφα των πιστο¬ 
ποιητικών ή βεβαιώσεων που του/της έχουν χορηγηθεί, 
γ) σύνοψη προόδου, που συμπεριλαμβάνει βαθμολογία 
μαθημάτων, δ) υποτροφίες ή βραβεία που του/της έχουν 
απονεμηθεί, ε) το πρακτικό της τριμελούς εξεταστικής 
επιτροπής της μεταπτυχιακής διπλωματικής εργασίας, 
καθώς και στ) κάθε σχετικό έγγραφο που προβλέπεται 
από την κείμενη νομοθεσία και τον παρόντα Κανονισμό. 
Το περιεχόμενο του ατομικού φακέλου είναι προσιτό 
μόνο στην αρμόδια υπηρεσία τουΤμήματος, στον/στην 
Πρόεδρο του Τμήματος, στον/στην Διευθυντή/ύντρια 
του Ινστιτούτου Μεσογειακών Σπουδών, στον/στην 
Πρόεδρο της Ε.Δ.Ε. του Π.Μ.Σ. στην Οθωμανική Ιστορία, 
στον/στη Διευθυντή/ύντρια του Π. Μ.Σ. στην Οθωμανι¬ 
κή Ιστορία και στον/στην ίδιο/α τον/τη μεταπτυχιακό/ή 
φοιτητή/ήτρια. 

12.3. Κάθε εγγεγραμμένος/η μεταπτυχιακός/ή φοιτη- 
τής/ήτρια έχει όλα τα δικαιώματα και τις παροχές που 
προβλέπονται από την κείμενη νομοθεσία. 

12.4. Την τεχνική υποστήριξη του Π.Μ.Σ. στην Οθωμα¬ 
νική Ιστορία αναλαμβάνει το αρμόδιο προσωπικό του 
Πανεπιστημίου Κρήτης και του Ιδρύματος Τεχνολογίας 
και Έρευνας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Ρέθυμνο, 5 Ιουνίου 2018 
Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35τβΓ.βΙ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι(.6ΐ@6ΐ.9ΐ' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.βΙ@βΐ.9>' 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐβΪ3@6ΐ.9 ι ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























